
SANDĖLININKO PAREIGYBĖS


SPACIALŪS REIKALAVIMAI

1. Darbuotojas, einantis šias pareigas, turi atitikti šiuos specialiuosius reikalavimus:
1.1. turėti ne žemesnį kaip aukštesnįjį išsilavinimą, įgytą iki 2009 metų, ar specialųjį vidurinį išsilavinimą, įgytą iki 1995 metų;
1.2. išmanyti sandėlių ūkio darbo organizavimo pagrindus;
1.3. išmanyti sandėlio apskaitos dokumentaciją ir jos tvarkymo pagrindus;
1.4. būti susipažinusiam su saugos darbe ir sveikatos, priešgaisrinės saugos ir aplinkos apsaugos reikalavimais;
1.5. turėti kompiuterinio raštingumo įgūdžių (Microsoft Word, Microsoft Excel, Outlook Express, Internet); 
1.6. gebėti savarankiškai planuoti ir organizuoti savo veiklą;
1.7. gebėti dirbti komandoje, bendrauti ir bendradarbiauti.

FUNKCIJOS

2. Šias pareigas einantis darbuotojas vykdo šias funkcijas:
2.1. užsako maisto produktus pagal valgiaraštį, iš tiekėjų, su kuriais sudarytos sutartys; 
2.2. priima maisto produktus iš tiekėjų, sutikrinti maisto produktų kiekius, kainą, kokybę, realizacijos laiką, atitikimą maisto higienos reikalavimams; 
2.3. prižiūri, kad tiekėjų pristatomi maisto produktai būtų saugūs, turėtų tai patvirtinančius dokumentus, reikalauja, kad kartu su produktais tiekėjas pateiktų PVM sąskaitas faktūras; 
2.4. išduoda pagal valgiaraštį maisto produktus į virtuvę, juos nurašo; 
2.5. laiku ir tvarkingai pildo maisto produktų apskaitą žurnale;
2.6. suveda PVM sąskaitas faktūras į viešųjų pirkimų informacinę sistemą „EcoCost“;
2.7. sutikrina sąskaitų teisingumą, patvirtina ir priima sąskaitų administravimo bendrojoje informacinėje sistemoje „SABIS“, tiekėjo pateiktus sąskaitų nuorašus; 
2.8. užtikrina maisto produktų sandėliavimą ir jų terminų galiojimo laikymąsi, palaiko švarą ir tvarką sandėlyje, vykdo nuolatinę priežiūrą ir apsaugą, siekiant išvengti materialinių vertybių trūkumo, kitų įstatymų bei norminių aktų pažeidimo; 
2.9. kiekvieną mėnesį vykdo maisto produktų panaudojimo ir likučių suderinimą su Šiaulių apskaitos centro atsakingu darbuotoju; 
2.10. dalyvauja inventorizuojant materialines vertybes;
2.11. laikosi darbo saugos reikalavimų savo darbo vietoje, nepalieka be priežiūros sandėliavimo patalpų, nepatiki savo pareigų kitam asmeniui; 
2.12. informuoja ugdymo aprūpinimo padalinio vadovą apie jam patikėto inventoriaus ir įrengimų stovį bei gedimus; 
2.13. vykdo kitus su Lopšelio-darželio funkcijomis susijusius nenuolatinio pobūdžio Lopšelio-darželio direktoriaus pavedimus ir užduotis, tam, kad būtų pasiekti Lopšelio-darželio strateginiai tikslai;
2.14. dalyvauja Lopšelio-darželio bendruomenės komandinėje, projektinėje veikloje. 


